Yerẓem Mohamed El Montaser tawwurt i wemsawal amezwar jer iḥudriyen n Nnaḍur. Ḥima ra d nitnin ad reccḥen di lintixab i dd ɣa yasen n lbaladiyya n Nnaḍur.
Tabrat i yegga Simohamed i yefsar s Whatsapp d Facebook, yegru dag‑s ifirmaren n tarwa n Nnaḍur inni n daxel d yenni n barra. Yegga‑tt d alaɣi i marra wi ittasmen x temdint n Nnaḍur, ad ssiɣen fus-nsen di lintixab i dd‑yegguren, i ca n iḥudryyen ɣer‑sen tizemmer d timessna deg usugur.
Tasentayt‑ya yegga, yenna xaf‑s, belli wer yeqqin la ɣa ijjen n tidyulujit, niɣ n leḥsabat n pulitik. Iswi‑nnes, ad yuc fus i wudmawen d jjdid, ad beddlen udmawen-nni izehmen, yeṭṭfen lbaladiya n Nnaḍur rexxu iseggusa, mellen‑ten tarwa n temdint.
3000 n Ifirmaren yuca-asen lmijal n uyur, maca di deg ijjen wass d llilt, iwḍen 1000. Awarn‑as ad reẓmen tawwurt i wi yexsen ad yarecceḥ, ad ixḍaren marra iḥudriyyen icarken di tsentayt‑a, ijjen uprugram a xaf‑s xedmen.
Simohamed netta d ca n iḥudriyyen akid‑s, zeg udmawen ittwassnen di temdint n Nnaḍur, deg iyyar n Twiza, ineɣmisen, d min yeqqnen ɣa marra mani tella tcuni n temdint.
Alaɣi‑ya, yettwag s waṭṭas n Tutlayin, ḥima ad ssiɣen fus marra tarwa n temdint mani llan deg umaḍal.
kab_Latn kab_Latn kab_Latn kab_Latn kab_Latn kab_Latn